Olen aina ollut kiinnostunut rahoitusmarkkinoista. Lukion jälkeen aloin tehdä töitä ansaitakseni rahaa samalla kun mietin, mitä halusin opiskella. Tämä tapahtui 1990-luvun alussa, kun finanssikriisi pyyhkäisi Ruotsin yli ja osakemarkkinat syöksyivät. Jo aikaisemmin olin sijoittanut suosittuihin jokamiehen rahastoihin, mutta vuonna 1991 tein ensimmäisen osakeostotoimeksiantoni pankissani. Ensimmäiset osakkeeni olivat SEB ja Östgöta Enskilda bank.
Nykyään omat sijoitukseni koostuvat pääasiassa eläkesijoituksista. Nordnetin eläkerahoistani sijoitan suuren osan Ruotsin Nordnet Offensiv SEK -rahastoon (vastaava rahasto Suomessa Nordnet One Rohkea). Muut eläkesijoitukseni sisältävät ruotsalaisia ja USA:laisia Blue chip -osakkeita ja muutamia rahastoja. Pyrin valitsemaan helppohoitoisia sijoituksia ja hajauttamaan arvo- ja kasvuyhtiöihin. Keskimääräiseen salkkuun verrattuna minulla on ehkä enemmän ruotsalaisia kiinteistösijoitusyhtiöitä. Pitkällä aikavälillä näen salkussani arvoa tällaisille yhtiöille, erityisesti jos niillä on vakaa omistajuus. Säästän myös priorisoimalla asuntolainani lyhennyksen. Se on turvallinen sijoitus, sillä vähennän velkaani, varsinkin nyt kun korot nousevat.